CELEX: 22012D0202
Language: sl
Date: 2012-10-26 00:00:00
Title: Sklep Skupnega odbora EGP št. 202/2012 z dne 26. oktobra 2012 o spremembi Priloge XX (Okolje) k Sporazumu EGP

24.1.2013   
            
            
               SL
            
            
               Uradni list Evropske unije
            
            
               L 21/54
            
         
      SKLEP SKUPNEGA ODBORA EGP
   št. 202/2012
   z dne 26. oktobra 2012
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (1), je treba vključiti v Sporazum EGP.
            
         
               (2)
            
            
               Uredbo Komisije (EU) št. 744/2010 z dne 18. avgusta 2010 o spremembi Uredbe (ES) št. 1005/2009 Evropskega parlamenta in Sveta o snoveh, ki tanjšajo ozonski plašč, v zvezi s kritičnimi uporabami halonov (2) je treba vključiti v Sporazum EGP.
            
         
               (3)
            
            
               Uredbo Komisije (EU) št. 291/2011 z dne 24. marca 2011 o bistvenih uporabah nadzorovanih snovi, ki niso delno halogenirani klorofluoroogljikovodiki in so dovoljene za laboratorijske in analitske namene v Uniji v skladu z Uredbo (ES) št. 1005/2009 Evropskega parlamenta in Sveta o snoveh, ki tanjšajo ozonski plašč (3), je treba vključiti v Sporazum EGP.
            
         
               (4)
            
            
               Uredba (ES) št. 1005/2009 razveljavlja Uredbo (ES) št. 2037/2000 Evropskega parlamenta in Sveta (4), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (5)
            
            
               Brez poseganja Skupnega odbora EGP v prihodnji razvoj je treba opozoriti, da Uredba (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) (5) ni vključena v Sporazum EGP. Sklicevanja na to uredbo se zato ne bi smela uporabljati.
            
         
               (6)
            
            
               Prilogo XX k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XX k Sporazumu EGP se spremeni:
   
               1.
            
            
               Besedilo točke 21aa (Uredba (ES) št. 2037/2000 Evropskega parlamenta in Sveta) se nadomesti z naslednjim:
               „32009 R 1005: Uredba (ES) št. 1005/2009 Evropskega parlamenta in Sveta z dne 16. septembra 2009 o snoveh, ki tanjšajo ozonski plašč (UL L 286, 31.10.2009, str. 1), kot jo spreminja:
               
                           —
                        
                        
                           
                              32010 R 0744: Uredba Komisije (EU) št. 744/2010 z dne 18. avgusta 2010 (UL L 218, 19.8.2010, str. 2).
                        
                     V tem sporazumu veljajo določbe Uredbe v skladu z naslednjimi prilagoditvami:
               
                           (a)
                        
                        
                           sklicevanja na Uredbo (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) se ne uporabljajo;
                        
                     
                           (b)
                        
                        
                           člen 8(4) in (5)(b) se ne uporablja;
                        
                     
                           (c)
                        
                        
                           za države Efte se ne uporablja naslednji del člena 10(2): ‚ zadevne količine, obdobje, v katerem velja izjema, in uporabnike, ki lahko izkoristijo tako laboratorijsko in analitsko uporabo bistvenega pomena.‘;
                        
                     
                           (d)
                        
                        
                           člen 10(6) se ne uporablja;
                        
                     
                           (e)
                        
                        
                           v členu 11(2) se po besedilu: ,Člen 10(3) do (7) se smiselno uporablja‚ vstavi: ,, razen člena 10(6)‘;
                        
                     
                           (f)
                        
                        
                           člen 11(5) se ne uporablja;
                        
                     
                           (g)
                        
                        
                           člen 14(1), (3) in (4) se ne uporablja;
                        
                     
                           (h)
                        
                        
                           poglavje IV se ne uporablja;
                        
                     
                           (i)
                        
                        
                           določbe glede uvoza in izvoza iz člena 24 se ne uporabljajo;
                        
                     
                           (j)
                        
                        
                           člena 27 in 28 se ne uporabljata.
                        
                     Države Efte na nacionalni ravni izvajajo ukrepe, potrebne za uskladitev z ustreznimi določbami Montrealskega protokola ter ustreznimi ukrepi Uredbe (ES) št. 1005/2009 Evropskega parlamenta in Sveta.“
            
         
               2.
            
            
               Za točko 21aa (Uredba (ES) št. 1005/2009 Evropskega parlamenta in Sveta) se vstavi naslednja točka:
               
                           „21aaa.
                        
                        
                           
                              32011 R 0291: Uredba Komisije (EU) št. 291/2011 z dne 24. marca 2011 o bistvenih uporabah nadzorovanih snovi, ki niso delno halogenirani klorofluoroogljikovodiki in so dovoljene za laboratorijske in analitske namene v Uniji v skladu z Uredbo (ES) št. 1005/2009 Evropskega parlamenta in Sveta o snoveh, ki tanjšajo ozonski plašč (UL L 79, 25.3.2011, str. 4).“
                        
                     
         Člen 2
   Besedila uredb (ES) št. 1005/2009, (EU) št. 744/2010 in (EU) št. 291/2011 v islandskem in norveškem jeziku, ki se objavijo v Dodatku EGP k Uradnemu listu Evropske unije, so verodostojna.
   Člen 3
   Ta sklep začne veljati 1. novembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. oktobra 2012
      
         
            Za Skupni odbor EGP
         
         
            Predsednik
         
         Atle LEIKVOLL
         
      
   
   
      (1)  UL L 286, 31.10.2009, str. 1.
   
      (2)  UL L 218, 19.8.2010, str. 2.
   
      (3)  UL L 79, 25.3.2011, str. 4.
   
      (4)  UL L 244, 29.9.2000, str. 1.
   
      (5)  UL L 145, 4.6.2008, str. 1.
   
      (6)  Navedena ni nobena ustavna zahteva.